กวีประชาไท: ระวังตัวไว้ให้ดี ?
คดีอุ้มคลุมสังคมข่มเธอฉัน หมู่บ้านอันสงบสุขก็ทุกข์หม่นฆาตกรเหมือนนอนหลับไม่อับจน ความสัมพันธ์ผู้คนค้นแววตาอุ้มระดับหมู่บ้านสะท้านสะเทือน อาจไม่เหมือนระดับชาติยิ่งหวาดผวาคดีเล็กน้อยใหญ่ในบัญชา ยังไม่สามารถจบลบคดีอาจต้องดูรู้ระบบครบระบอบ เรื่องอุ้มชอบตอบโจทย์โหดแถวนี้ทั้งอุ้มเล็กน้อยใหญ่ภัยทวี ระวังตัวให้ดีพ่อแม่พี่น้องอุ้มไปไว้ให้สาบสูญได้ปูนบำเหน็จ ทำงานเสร็จให้นายโจรโผนผยองจะคลี่คลายได้อย่างไรในครรลอง ในกฎของมหาโจรโค่นครองเมืองระวังตัวไว้ด้วยก็แล้วกันทั่น ส.ส. ผู้นำขอเตือนไว้ไม่รู้เรื่องไปกล่าวหาว่าโง่เง่าเขาโกรธเคือง โง่จะเรืองรุ่งฟ้ามาอย่างไรโจรตักเตือนเหมือนว่าอย่าคิดทำผิดกฎหมาย น่าขำคล้ายไมตรีนี่ไฉนยึดอำนาจผิดมาตรา 113 ไปถามใคร ก็แล้วไยทำมั่วชั่วไม่คลายน่าอิดหนาระอาใจในผู้นำ ชอบตอกย้ำอย่าทำผิดกฎหมายฝ่ายค้านย้อนระวังเงาท่านเจ้านาย เงาโจรร้ายได้อำนาจราชการยึดอำนาจประกาศว่าเป็นรัฏฐาธิปัตย์ ยังมาหัดห่วงใยใช้คำหวานห่วงใยในอำมหิตติดสันดาน เชื่อเขาท่าน ส.ส. เขาสั่ง ระวังตัว 
คดีอุ้มคลุมสังคมข่มเธอฉัน หมู่บ้านอันสงบสุขก็ทุกข์หม่นฆาตกรเหมือนนอนหลับไม่อับจน ความสัมพันธ์ผู้คนค้นแววตาอุ้มระดับหมู่บ้านสะท้านสะเทือน อาจไม่เหมือนระดับชาติยิ่งหวาดผวาคดีเล็กน้อยใหญ่ในบัญชา
กวีประชาไท,ธุลีดาวหาง,การอุ้มฆ่า